Diari Oficial de la Generalitat Valenciana


Sumari del DOGV 9619, del 16-06-2023 (2023/6520)

Anunci de convocatòria de concurs oposició per a la provisió d'una plaça de tècnic mitjà especialitzat o tècnica mitjana especialitzada (tècnic o tècnica mitjans de sistemes) de les Corts Valencianes. Ampliació de places.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9619

Data del DOGV
:   16-06-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/6520


Data del document
:   30-05-2023

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * concurs administratiu

Anunci de convocatòria de concurs oposició per a la provisió d'una plaça de tècnic mitjà especialitzat o tècnica mitjana especialitzada (tècnic o tècnica mitjans de sistemes) de les Corts Valencianes. Ampliació de places. [2023/6520]  
La Mesa de les Corts Valencianes va acordar el passat 30 de novembre de 2021 (Acord de Mesa 1.898/X) convocar un concurs oposició per a la provisió d'una plaça de tècnic mitjà especialitzat o tècnica mitjana especialitzada (tècnic/ca mitjà/mitjana de sistemes) de les Corts Valencianes.  
Així mateix, el paràgraf tercer de la base primera de la convocatòria esmentada especifica que «el nombre de places es pot ampliar, per acord de la Mesa de les Corts Valencianes, en cas que es produïsquen noves vacants en aquestes places entre la data de convocatòria i la d'inici de les proves».  
El 16 de maig de 2023, es van crear dues places de tècnic/ca mitjà/mitjana de sistemes en la plantilla d'aquesta institució dotades pressupostàriament per la Resolució del lletrat major - secretari general 338\_D\_X, dictada en virtut de la delegació que li ha conferit la Mesa de les Corts Valencianes mitjançant l'Acord número 2.994/X, de 2 de maig de 2023 (BOCV número 329/X, de 12.05.2023).  
Atès que el concurs oposició per a la provisió d'una plaça de tècnic/ca mitjà/mitjana de sistemes de les Corts Valencianes per l'Acord de la Mesa de les Corts Valencianes de 30 de novembre de 2021 (Butlletí Oficial de les Corts Valencianes número 262/X, d'1 de juliol de 2022, i Diari Oficial de la Generalitat Valenciana número 9.373, d'1.07.2022) es troba convocat i atès que encara no s'ha fixat la data d'inici de les proves, les noves places creades s'han d'afegir, de conformitat amb el principi d'eficiència que ha de regir l'actuació de les administracions públiques, a la convocatòria del concurs oposició acordada per l'Acord de Mesa 1.898/X.  
Per tot això, el Departament de Recursos Humans, oït el Consell de Personal i de conformitat amb el paràgraf tercer de la base primera de la convocatòria esmentada, ha elaborat l'expedient d'ampliació en dues places del concurs oposició per a la provisió d'una plaça de tècnic/ca mitjà/mitjana de sistemes de les Corts Valencianes número AZ-IXU-BO-0399-2, que té l'informe favorable de la Intervenció de les Corts Valencianes de 25 de maig de 2023.  
Vist l'expedient esmentat, la Mesa de les Corts Valencianes, en la sessió del dia 30 de maig de 2023,  
  
ACORDA  
  
Primer  
Ampliar a tres les places de la convocatòria del concurs oposició acordada per l'Acord de Mesa 1.898/X. Les dues places afegides per aquest acord s'ofereixen pel torn lliure.  
  
Segon  
Traslladar aquest acord al Consell de Personal, a la Taula Negociadora de les Corts Valencianes, al lletrat director de Personal, al cap del Servei de Tecnologies de la Informació i de les Comunicacions, a la cap del Departament de Recursos Humans i a Intervenció.  
  
Tercer  
Publicar aquest acord en el Butlletí Oficial de les Corts Valencianes i en el Diari Oficial de la Generalitat Valenciana.  
  
Palau de les Corts Valencianes  
València, 30 de maig de 2023  
  
El president,  
Enric Morera i Català  
  
El secretari segon,  
Luis Arquillos Cruz